Ο **Ντάνιελ Πράνιτς** (γεννημένος στις 2 Δεκεμβρίου 1981) είναι πρώην Κροάτης διεθνής ποδοσφαιριστής. Αγωνίζοταν κυρίως ως αριστερό χαφ, ωστόσο μπορούσε να αγωνιστεί και ως κεντρικός μέσος. Ο πατέρας του κατάγεται από το Ντομπόι, στη Βοσνία και Ερζεγοβίνη.

Συλλογική Καριέρα
-----------------

Ο Πράνιτς ξεκίνησε την καριέρα του από την Παπούκ. Αγωνίστηκε για λογαριασμό των ΝΑΣΚ, Παπούκ, Μπέλιτσε, καθώς και Όσιγιεκ προτού πάρει μεταγραφή για μεγαλύτερη ομάδα και πιο συγκεκριμένα την Ντιναμό Ζάγκρεμπ το 2004. Ενώ βρισκόταν στην Ντιναμό Ζάγρεμπ, αποτέλεσε σημαντικό στέλεχος στην πορεία της ομάδας στο Κύπελλο ΟΥΕΦΑ της σεζόν 2004-2005, πραγματοποιώντας συνολικά έξι συμμετοχές και πετυχαίνοντας ένα τέρμα στη συγκεκριμένη διοργάνωση.

Το 2005, πήρε μεταγραφή για την ολλανδική ομάδα της Ερεντιβίζιε, ΣΚ Χέρενφεν. Οι καλές του εμφανίσεις ως επιθετικός χαφ του εξασφάλισαν την επιστροφή του στην Εθνική Κροατίας το 2007. Άρχισε την σεζόν 2008-09 έχοντας καλή απόδοση, πετυχαίνοντας συνολικά τέσσερα τέρματα στις πρώτες τρεις αναμετρήσεις του πρωταθλήματος. Ο Πράνιτς πέτυχε το πρώτο του χατ-τρικ σε αναμέτρηση για το Κύπελλο Ολλανδίας στις 12 Νοεμβρίου 2008 στην ευρείας έκτασης νίκη της ομάδας του με σκορ 7–0 επί της Χάαγκλαντια. Στις 31 Ιανουαρίου 2009, πέτυχε το μοναδικό τέρμα της νίκης της ομάδας του σε αναμέτρηση απέναντι στον ΑΦΚ Άγιαξ. Έναν μήνα αργότερα, πέτυχε γκολ με πέναλτι στα τελευταία λεπτά αναμέτρησης της ομάδας του με αντίπαλο την ΠΣΦ Αϊντχόφεν, χαρίζοντας με αυτό τον τρόπο τη νίκη στην ομάδα του με σκορ 3–2.

Κατέκτησε το Κύπελλο Ολλανδίας με τη Χέρενφεν στη διάρκεια της σεζόν 2008–09, σε μια αναμέτρηση που ήταν και η τελευταία του με τα χρώματα του ολλανδικού συλλόγου. Τον Ιούνιο του 2009, η Μπάγερν Μονάχου ανακοίνωσε ότι ο Πράνιτς είχε έρθει σε συμφωνία για την υπογραφή συμβολαίου με τους διοικούντες τον βαυαρικό σύλλογο. Προσπάθησε να καθιερωθεί ως βασικό στέλεχος στην πρώτη του χρονιά στην ομάδα, ωστόσο αγωνίστηκε ως βασικός σε μόλις 14 αναμετρήσεις, χάνοντας τελικά τη θέση του από τον αριστερό μπακ της ομάδας, Χόλγκερ Μπαντστούμπερ. Λόγω, ωστόσο, της χρησιμότητάς του σε συνδυασμό με τα πολλαπλά προβλήματα τραυματισμών των συμπαικτών του ξεκίνησε ως βασικός σε σημαντικό αριθμό αγώνων στη διάρκεια της δεύτερής του σεζόν με τον σύλλογο.

Στις 13 Ιουλίου 2012, μετά τη λήξη του συμβολαίου του με την Μπάγερν, ο Πράνιτς ανακοινώθηκε ως νέο μεταγραφικό απόκτημα της Σπόρτινγκ Λισαβόνας από την πορτογαλική Πριμέιρα Λίγκα. Αγωνίστηκε σε εννέα αναμετρήσεις με τους *Os Leões* προτού παραχωρηθεί ως δανεικός στην ισπανική Θέλτα Βίγο από την Πριμέρα Ντιβιζιόν τον Ιανουάριο του 2013 έως το τέλος της σεζόν.

Στις 30 Αυγούστου 2013, ο Πράνιτς και η Σπόρτινγκ έβαλαν τέρμα στη μεταξύ τους συνεργασία κοινοί συναίνεση.

Στις 2 Σεπτεμβρίου 2013, ανακοινώθηκε επισήμως ότι ο Πράνιτς υπέγραψε συμβόλαιο συνεργασίας διάρκειας τριών ετών με τον Παναθηναϊκό. Πραγματοποίησε το επίσημο ντεμπούτο του με την ομάδα σε μία εκτός έδρας ισοπαλία με σκορ 1–1 απέναντι στον Α.Ο. Πλατανιά. Με τον Παναθηναϊκό αγωνίστηκε για τρεις σεζόν (2013-2016) κατακτώντας το Κύπελλο Ελλάδας το 2014, κόντρα στον ΠΑΟΚ με 1-4.  Στις 10 Ιουνίου 2016 ανακοίνωσε πως δεν θα συνεχίσει την καριέρα του με τη φανέλα του τριφυλλιού, ευχαριστώντας τον σύλλογο για τη συνεργασία τους. Συνολικά με τον Παναθηναικό πραγματοποίησε 108 εμφανίσεις με 8 γκολ και 13 ασιστ σε όλες τις διοργανώσεις.

Διεθνής Καριέρα
---------------

Ο Πράνιτς ξεκίνησε την καριέρα του ως διεθνής με την Εθνική Κροατίας U21, μετρώντας συνολικά 15 διεθνείς συμμετοχές και πετυχαίνοντας ένα τέρμα με την ομάδα το διάστημα μεταξύ 2002 και 2004.

Στις 16 Νοεμβρίου 2004, ο Πράνιτς πραγματοποίησε το ντεμπούτο του με την Εθνική Κροατίας σε μια φιλική αναμέτρηση απέναντι στην Ιρλανδία. Μετά από δύο χρόνια απουσίας από την εθνική ομάδα, κλήθηκε εκ νέου για μια φιλική αναμέτρηση απέναντι στη Νορβηγία τον Φεβρουάριο του 2007. Αργότερα την ίδια εκείνη χρονιά, αγωνίστηκε επίσης σε τρεις αναμετρήσεις για τα προκριματικά του Ευρωπαϊκού Πρωταθλήματος του 2008.

Καθώς του ζητήθηκε να αγωνίζεται σε έναν περισσότερο αμυντικό ρόλο από τον ομοσπονδιακό τεχνικό της Κροατίας, Σλάβεν Μπίλιτς, αν και σε επίπεδο συλλόγων αγωνιζόταν κυρίως ως μέσος, ο Πράνιτς ήταν ο μοναδικός Κροάτης διεθνής που να αγωνιστεί και στις τέσσερις αναμετρήσεις της Κροατίας στην τελική φάση του Ευρωπαϊκού Πρωταθλήματος του 2008. Ο Πράνοιτς έδωσε μία ασίστ για τον Ντάριο Σέρνα για να πετύχει το πρώτο τέρμα της Κροατίας στη νίκη της με σκορ 2–1 επί της Γερμανίας και μία ασίστ στον Ιβάν Κλάζνιτς για να πετύχει ο τελευταίος το μοναδικό τέρμα της ομάδας στην επόμενη αναμέτρησή της, μία νίκη με σκορ 1–0 επί της Πολωνίας.

Διατήρησε τη θέση του βασικού στην εθνική ομάδα στη διάρκεια της ανεπιτυχούς πορείας της στα προκριματικά του Παγκοσμίου Κυπέλλου του 2010, αγωνιζόμενος συνολικά σε εννέα αναμετρήσεις.

Στις 28 Σεπτεμβρίου 2012, ο Πράνιτς ανακοίνωσε την απόσυρσή του από την εθνική ομάδα ως αντίδραση στην κλήση του γεννημένου στη Βραζιλία μέσου, Σαμίρ.

Στις 10 Νοεμβρίου 2013, ο Κόβατς κάλεσε τον Πράνιτς στην εθνική ομάδα μετά τον τραυματισμό του Ιβάν Στρίνιτς ο οποίος κατέστησε τον τελευταίο μη διαθέσιμο για να αγωνιστεί στην αναμέτρηση των πλέι-οφ απέναντι στην Ισλανδία. Επίσης ήταν παρών στο Παγκόσμιο Κύπελλο του 2014 στη Βραζίλία με την εθνική Κροατίας.

Στατιστικά Καριέρας
-------------------

| Συλλογικές Επιδόσεις | Πρωτάθλημα | Κύπελλο | Διεθνή | Σύνολο |
| --- | --- | --- | --- | --- |
| Σεζόν | Ομάδα | Πρωτάθλημα | Συμμ | Γκολ | Συμμ | Γκολ | Συμμ | Γκολ | Συμμ | Γκολ |
| Κροατία | Πρωτάθλημα | Κύπελλο Κροατίας | Ευρώπη | Σύνολο |
| 2002–03 | ΝΚ Όσιγιεκ | Prva HNL | 30 | 1 |  |  |  |  | 30 | 1 |
| 2003–04 | 23 | 2 |  |  |  |  | 23 | 2 |
| 2004–05 | Ντιναμό Ζάγκρεμπ | Prva HNL | 29 | 2 |  |  | 6 | 1 | 35 | 3 |
| Ολλανδία | Πρωτάθλημα | Κύπελλο Ολλανδίας | Ευρώπη | Σύνολο |
| 2005–06 | Χέρενφεν | Ερεντιβίζιε | 32 | 5 | 2 | 0 | 8 | 0 | 42 | 5 |
| 2006–07 | 34 | 2 | 1 | 0 | 6 | 1 | 41 | 3 |
| 2007–08 | 33 | 9 | 2 | 0 | 2 | 0 | 37 | 9 |
| 2008–09 | 24 | 16 | 2 | 3 | 4 | 1 | 30 | 20 |
| Γερμανία | Πρωτάθλημα | Κύπελλο Γερμανίας | Ευρώπη | Σύνολο |
| 2009–10 | Μπάγερν Μονάχου | Μπουντεσλίγκα | 20 | 1 | 2 | 0 | 7 | 0 | 29 | 1 |
| 2010–11 | 28 | 0 | 4 | 0 | 7 | 0 | 39 | 0 |
| 2011–12 | 7 | 0 | 1 | 0 | 5 | 0 | 13 | 0 |
| Πορτογαλία | Πρωτάθλημα | Κύπελλο Πορτογαλίας | Ευρώπη | Σύνολο |
| 2012–13 | Σπόρτινγκ Λισαβόνας | Πριμέιρα Λίγκα | 9 | 0 | 2 | 0 | 6 | 1 | 17 | 1 |
| Ισπανία | Πρωτάθλημα | Κύπελλο Ισπανίας | Ευρώπη | Σύνολο |
| 2012–13 | Θέλτα Βίγο | Πριμέρα Ντιβιζιόν | 10 | 0 | 0 | 0 | 0 | 0 | 10 | 0 |
| Ελλάδα | Πρωτάθλημα | Κύπελλο Ελλάδας | Ευρώπη | Σύνολο |
| 2013–14 | Παναθηναϊκός | Σούπερ Λίγκα | 28 | 5 | 7 | 0 | 0 | 0 | 35 | 5 |
| 2014-15 | 29 | 4 | 1 | 0 | 10 | 0 | 40 | 4 |
| 2015-16 | 23 | 0 | 6 | 0 | 4 | 0 | 33 | 0 |
| Σύνολο | Κροατία | 82 | 5 |  |  | 6 | 1 | 88 | 6 |
| Ολλανδία | 123 | 32 | 7 | 3 | 20 | 2 | 150 | 37 |
| Γερμανία | 55 | 1 | 7 | 0 | 19 | 0 | 81 | 1 |
| Πορτογαλία | 9 | 0 | 2 | 0 | 6 | 1 | 17 | 1 |
| Ισπανία | 10 | 0 | 0 | 0 | 0 | 0 | 10 | 0 |
| Ελλάδα | 80 | 9 | 14 | 0 | 14 | 0 | 108 | 9 |
| Σύνολο Καριέρας | 359 | 47 | 30 | 3 | 65 | 4 | 454 | 54 |

Διακρίσεις
----------

Χέρενφεν
* Κύπελλο Ολλανδίας: 2008–09

Μπάγερν Μονάχου
* Μπουντεσλίγκα: 2009–10
* Κύπελλο Γερμανίας: 2009–10
* Σούπερ Καπ Γερμανίας: 2010
* Φιναλίστ του Τσάμπιονς Λιγκ: 2009–10, 2011–12

Παναθηναϊκός
* Κύπελλο Ελλάδας: 2014

Παραπομπές
----------

1. ↑  «Danijel Pranjic». FC Bayern Munich. Ανακτήθηκε στις 27 Δεκεμβρίου 2010.
2. ↑  «Laatste duel voor Pranjic» (στα Ολλανδικά). sportwereld.nl. 13 Μαΐου 2009. Αρχειοθετήθηκε από το πρωτότυπο στις 22 Ιουλίου 2009. Ανακτήθηκε στις 15 Αυγούστου 2009.
3. ↑  «Danijel Pranjic to sign for Bayern». Bayern Munich. 22 Ιουνίου 2009.. Ανακτήθηκε στις 22 Ιουνίου 2009.
4. ↑  «Pranjic heeft eindelijk gewenste droomtransfer» (στα Ολλανδικά). SC Heerenveen. 22 Ιουνίου 2009. Αρχειοθετήθηκε από το πρωτότυπο στις 2009-06-25.. Ανακτήθηκε στις 22 Ιουνίου 2009.
5. ↑  «Danijel Pranjic assina por três anos (Ο Ντάνιελ Πράνιτς υπογράφει για τρία χρόνια)». *Record* (στα Πορτογαλικά). Cofina. 13 Ιουλίου 2012. Ανακτήθηκε στις 13 Ιουλίου 2012.
6. ↑  «Pranjic farewell to Alvalade». Sporting Clube de Portugal. 30 Αυγούστου 2013. Αρχειοθετήθηκε από το πρωτότυπο στις 31 Αυγούστου 2013. Ανακτήθηκε στις 31 Αυγούστου 2013.
7. ↑  «Συμφωνία με Πράνιτς». Παναθηναϊκός. 2 Σεπτεμβρίου 2013. Αρχειοθετήθηκε από το πρωτότυπο στις 4 Ιουλίου 2014. Ανακτήθηκε στις 2 Σεπτεμβρίου 2013.
8. ↑  «ΠΑΟΚ - Παναθηναϊκός 1-4». Ανακτήθηκε στις 6 Σεπτεμβρίου 2016.
9. ↑  ««Ευχαριστώ τον Παναθηναϊκό και αντίο»!». Ανακτήθηκε στις 6 Σεπτεμβρίου 2016.
10. ↑  «Pranjić napušta reprezentaciju: "Rekao sam da ću otići ako pozovu Sammira!"» (στα Κροατικά). index.hr. 27 Σεπτεμβρίου 2012. Ανακτήθηκε στις 28 Σεπτεμβρίου 2012.
11. ↑  «Zbog ozljede Strinića Niko Kovač za Island pozvao Danijela Pranjića» (στα Κροατικά). hrsport.net. 10 Νοεμβρίου 2013. Αρχειοθετήθηκε από το πρωτότυπο στις 18 Ιανουαρίου 2014. Ανακτήθηκε στις 10 Νοεμβρίου 2013.

Εξωτερικοί Σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Πρότυπο:NogometniMagazin
* Danijel Pranjić στο fussballdaten.de (Γερμανικά)
* Ντάνιελ Πράνιτς στην ιστοσελίδα National-Football-Teams.com

  


|  |  |  |  |  |
| --- | --- | --- | --- | --- |
| 

| π • σ • ε
Εθνική Κροατίας – Μουντιάλ 2014 |
| --- |
|  |
|  | 
* 1 Πλετίκοσα
* 2 Βρσάλικο
* 3 Πράνιτς
* 4 Πέρισιτς
* 5 Τσόρλουκα
* 6 Λόβρεν
* 7 Ράκιτιτς
* 8 Βουκόιεβιτς
* 9 Γέλαβιτς
* 10 Μόντριτς
* 11 Σρνα (c)
* 12 Ζελένικα
* 13 Σίλντενφελντ

* 14 Μπρόζοβιτς
* 15 Μπάντελ
* 16 Ρέμπιτς
* 17 Μάντζουκιτς
* 18 Όλιτς
* 19 Σαμίρ
* 20 Κόβασιτς
* 21 Βίντα
* 22 Εντουάρντο
* 23 Σούμπασιτς
* Προπονητής: Κόβατς
 |

 |